William Boyd
**William Boyd** CBE (s. 7. maaliskuuta 1952 Accra,*lähde?* Ghana) on skotlantilainen kirjailija ja elokuvakäsikirjoittaja.

Elämä ja ura
------------

Boyd syntyi ja vietti lapsuutensa Afrikassa, ensin Ghanassa ja sitten Nigeriassa. Hän opiskeli sitten Nizzan, Glasgow’n ja Oxfordin yliopistoissa. Hänen ensimmäinen romaaninsa *Kelpo mies Afrikassa* ilmestyi 1981. Hän sai siitä Whitbread-esikoiskirjapalkinnon. Hän opetti englanninkielistä kirjallisuutta Oxfordissa St. Hilda’s Collegessa 1980–1983 ja toimi televisiokriitikkona 1981–1983.

Romaanien lisäksi Boyd on kirjoittanut elokuva- ja televisiokäsikirjoituksia sekä näytelmiä. Vuonna 1998 hän julkaisi pseudodokumentaarisen elämäkertateoksen itse keksimästään 1950-luvun amerikkalaistaiteilijasta *Nat Tate: An American Artist 1928–1960*.*lähde?*

Boyd on tehnyt kirjojensa pohjalta käsikirjoitukset elokuviin *Stars & Bars* (Pat O’Connor, 1988) ja *Kelpo mies Afrikassa* (Bruce Beresford, 1994). Hän kuului vuoden 1992 *Chaplin*-elokuvan käsikirjoittajaryhmään. Mario Vargas Llosan romaanin pohjalta hän käsikirjoitti Jon Amielin ohjaaman elokuvan *Julia ja käsikirjoittaja* (1990).

Boydin tuotantoa Ylen kanavilla
-------------------------------

Yle TV1:ssä esitettiin 2014 Boydin käsikirjoittama kaksiosainen minisarja *Äitini, vakooja* (Restless, 2012). Yle Teemalla esitettiin 2015 Boydin romaaniin pohjautuva kuusiosainen draamasarja *Pieni ihmissydän* miehestä, joka haaveilee läpi elämänsä kirjailijan urasta.

Palkinnot ja tunnustukset
-------------------------

* Costa Book Award (paras romaani) 2006
* Whitbread-palkinto (paras esikoisromaani) 1981

Suomennetut teokset
-------------------

* *Kelpo mies Afrikassa*, 1983
* *Jäätelösota*, 1984
* *Tähtilipun alla*, 1987
* *Uudet tunnustukset*, 1988
* *Nainen rannalla*, 1993

Lähteet
-------

1. 1 2 3 4  Boyd, William *Kirjasampo*. Viitattu 28.1.2022.
2. 1 2 3  Rantala, Risto & Turtia, Kaarina (toim.): "Boyd, William", *Otavan kirjallisuustieto*, s. 105. Helsinki: Otava, 1990. ISBN 951-1-09209-X.
3. ↑  *Chaplin* Elonetissä.
4. ↑  *Aunt Julia and the Scriptwriter* Elonetissä.
5. ↑  Peltonen, Timo: Äidillä on salaisuus *Helsingin Sanomat*.  16.12.2014.  Arkistoitu 11.9.2016. Viitattu 2.9.2016.
6. ↑  Pieni ihmissydän *Yle Teema*.  17.6.2015. Viitattu 2.9.2016.

Aiheesta muualla
----------------

* Kuvia tai muita tiedostoja aiheesta **William Boyd** Wikimedia Commonsissa

* William Boyd Internet Movie Databasessa. (englanniksi)
* William Boyd Elonetissä.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:William Boyd 

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Tšekki
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz
* RKD Artists

 |
|  |
| Henkilöt | 
* Deutsche Biographie
* Trove
* Elonet

 |
|  |
| Muut | 
* SNAC
* IdRef

 |

 |